**Ministru kabineta noteikumu projekta „Noteikumi par valsts parāda apkalpošanas izlīdzināto izdevumu aprēķināšanas metodoloģiju” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Ministru kabineta noteikumu projekts „Noteikumi par valsts parāda apkalpošanas izlīdzināto izdevumu aprēķināšanas metodoloģiju” (turpmāk – normatīvā akta projekts) izstrādāts, pamatojoties uz Fiskālās disciplīnas likuma (turpmāk – FDL) 18. panta septīto daļu.  |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  FDL 18. pants paredz nodrošināt stabilu izdevumu vidēja termiņa plānošanu, piemērojot izdevumu izlīdzināšanas mehānismu atsevišķām valsts budžeta izdevumu pozīcijām, tai skaitā izdevumu izlīdzināšanas mehānismu piemērot valsts budžeta izdevumiem, kas saistīti ar tās valsts parāda daļas apkalpošanu, kura ietilpst Valsts kases kompetencē. Tomēr likums nenosaka valsts parāda apkalpošanas izlīdzināto izdevumu aprēķināšanas metodoloģiju, bet deleģē šo uzdevumu Ministru kabinetam.Noteikumu projekts paredz valsts parāda apkalpošanas izlīdzināto izdevumu aprēķināšanas metodoloģiju, lai nodrošinātu stabilu izdevumu vidēja termiņa plānošanu un izslēgtu augsti svārstīgo izdevumu ietekmi uz pamatfunkciju izpildei pieejamo finansējumu. Noteikumu projekta izpratnē Valsts kases kompetencē esošās valsts parāda daļas apkalpošanas izdevumi ir Finanšu ministrijas valsts pamatbudžeta apakšprogrammā 31.02.00 „Valsts parāda vadība” paredzētie procentu izdevumi. Noteikumi paredz, ka Valsts kases kompetencē esošās valsts parāda daļas apkalpošanas izlīdzinātie izdevumi attiecīgajā gadā tiek aprēķināti kā piecu gadu slīdošais vidējais lielums no Valsts kases kompetencē esošās valsts parāda daļas apkalpošanas attiecīgajā gadā plānotajiem izdevumiem, faktiskajiem izdevumiem (ja ir pieejami dati par faktisko izpildi šajā periodā) vai plānotajiem izdevumiem divos iepriekšējos gados un plānotajiem izdevumiem divos attiecīgajam gadam sekojošajos gados. |
| 3. |  Projekta izstrādē iesaistītās institūcijas |  Nav |
|  4. |  Cita informācija |  Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti |  Nav attiecināms |
|  2. |  Atbildīgā institūcija |  Finanšu ministrija |
|  3. |  Cita informācija |  Nav |

***Anotācijas II, III, V, VI sadaļas – nav attiecināms.***

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Finanšu ministrija, Valsts kase |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Iesaistītās institūcijas noteikumu projekta izpildi nodrošina to esošo funkciju un uzdevumus ietvaros. |
|  3. |  Cita informācija |  Nav |

Finanšu ministra vietā –

Zemkopības ministrs J.Dūklavs

10.04.2014 9:53

361

G. Rubīna

tālrunis 67083911

Gerda.Rubina@fm.gov.lv